MARJAAN SE JAART - Huis besoek (deel 4) deur Brandewyntert | Bydraes | Woes - Kreatiewe platform vir Afrikaans
Titel: MARJAAN SE JAART - Huis besoek (deel 4)
Datum gepubliseer: 06 Mar 2015
Stiptelik om Vyf, op die laaste dag van ons besoek ry ons vir die eerste keer deur De Kleine Maasstroom se hekke. Die huis is in 1850 deur Andries Stockenström gebou, na sy Pa Anders Stockenström dood is in een van die grens oorloë. Die 2 e Baron, Andries kon as 'vergoeding' vir sy Pa se ontydige dood, vir homself n plaas van 4500 morg uit lê. Hy noem dit toe Maasström. Later jare het hy n stuk van die plaas afgestaan om n dorpie te begin. Die dorpie is na sy peste pel op Universiteit vernoem. The Duke of Bedford.
Dit is dus 'n redelike ou plaas huisie. Op die een muur van die ingang is 'n groot wit beeld van 'n Luiperd. Dit hak in my kop vas, want dit pas nie. Deur 'n Laning, op linkerkant die befaamde Strawberry Patch, en regs n vrugte boord. Skuins agte ris 'n pikswart Sink Skuur. Die huis is effe weggesteek tussen een reuse boom en net die sykant is sigbaar van die pad af. Die grasperke en die buite kant is pragtig. By die tuin hekkie wag die twee ons in. Hande oor die bors gevou wat beteken " Jy mag nie inkom in my space nie." Ons groet. Sê weer jammer oor hulle privaatheid etc.
Lekker leef stoep, begin ek notas maak in my kop. Stap in. Dis nog bouval binne. Ru. My hart sak terug van 'n moerse ekstase tot in my skoene dat dit sommer so teen my skurwe hakskene gaan sit. Ek dink... " ek weet nou hoe voel dit om Bi-Polar te wees". Een en 'n half duim dikke maar pikgit swart gestainde geelhout vloere en plafonne. Een oomblik op en een oomblik af. Die man het wragtig meer buite gedoen as binne. Die badkamers is nuut. Ek reken die dubbel stort is bietjie oordadig. As mens saam wil stort is een mos genoeg ?
Ek sien egter 'n uitdaging. Potensiaal. Ek voel ek kan Andries Floppin Stockenström 'n ding wys oor interior decoration. Ek het mos gesê ek sal trek as die huis reg is, en die Boss het mos gesê ons sal dit regmaak tot dit na my smaak is. Hy sal 'n huis in die dorp huur vir tyd en wyl.
Ek kan nie in die dorp bly met my honde en skape nie ? Ek sal in die Skuur bly. Ek het mos gesê "Ek wil kaste hê, daar is nie maar ons sal insit, ek wou 'n kaggel hê en daar is twee, ek wou 'n swembad hê en ek sal die Koi dam terug verander in 'n swembad, want hy is klaar leeg. Die wynkelder sal ek terug verander in 'n spens. Ek is nie bang nie.
Ek het net een slaapkamer gesien, dis so groot soos die Heer se genade en ook woes en leeg.. soos voor die skepping. Die tweede slaapkamer het ek nie gesien nie, want die Giel se gids het in trane uitgebars en in sy hande geween want "Everything is just too much for me !" maar Giel sê dis 'n tweeling van die een wat ek gesien het. No 2 word bewoon. Dis die keer toe my gids my terug lei na die voorkamer om my die kragpunte te wys, dat ek toe die famous Pielietjies Portret teen die muur van die tweede slaapkamer mis, waaroor Giel nie kan uitgepraat raak nie. Gn wonder hy kon my nie sê of daar wel 'n hangkas is nie.
Ek het nou in my kop klaar die huis se interieur uitgelê. Daar is 'n netjies uitgelegte groente tuin. Daar is 'n kruie tuin. Die Moffies (wat nog in gedoen voel omdat hulle moet verhuis) het egter gesê hulle gaan hulle Strawberries vat en fokkof saam met al hulle baie kunstige meublement.
Ek het 'n leë dop om te vul, na ek dit natuurlik gepatch het. Watch this space.
Die Swart geverfde Sink skuur, wat hullebesig was om in 'n restaurant en kuns galery omskep het, het 'n groot kombuis met 'n deur wat kan sluit. Ek sal dit gebruik vir my Wasmasjien en Vrieskaste ens.
Buite die huis is daar nog 'n ouer geboutjie (1810 gebou) ook met sulke hoë mure met 'n oop vuurherd. Dit was n Trekboer huisie. Die kleine huisie gaan ek in 'n derde slaapkamer/gaste kamer verander. Die vinnige loer was 'n driekwart uur lank.
Ons het toe gou gaan slap Chips en Viennas koop en 'n bottel rooi wyn. The Boss het baie, baie verlig geklink toe ons hom bel en sê ons sal trek. Ons het tot laat op die stoep gesit en praat oor die vreemde plek en 'new beginnings' en ook oor die energie van plekke en dat n mens moet aan beweeg as jy die energie van n plek opgebruik het. Ook as n plek jou Energie op gebruik.
Die Moffies is vasbeslote om die nag van die 31 Jan eers te trek sodat ons nie voor die tyd kan arriveer nie. Daar is niks so gemeen soos 'n verontregte moffie nie. Dit skep nogals baie logistieke probleme. Ons kan in elk geval nie in die huis in trek voor die bouers daar deur is nie. Ons sal tot die binne werk klaar is, in die Shed kamp soos die Trekkers van ouds.
Gelukkig of ongelukkig vat hulle alles saam, kaste, stoof, strawberries en dank vader, die wit luiperd by die hek, wat hy sê 'n cheetah is en nie n luiperd nie. Ek het dus 'n carte blanche om my eie ding te doen.
Vrydag oggend het ons sewe uur in die pad geval en tot in Ixopo gery. Oorgeslaap by Giel se suster en Saterdag die ander helfte van die pad.
Nou lê die groot inpak voor wat ek weer self sal moet doen want daar is baie plaas goed om te doen en ons moet nog n nuwe bestuurder kry wat kan oorneem by Giel.
Hahahaha, jy skilder die hele prentjie ongelooflik goed!!
Ek dinkregtig die sigeuner in my het nou finaal ingetree.... maar, Almal wil n huisie by die seeee he.
4 jaar 10 maande 3 weke 2 dae 20 ure oud
Werk werk en nogmaals werk! Tog klink dit vir my moeviese exciting. Ek hoop tog dis darem langer termyn as die laaste. Ek en jy trek alewig so saam-saam. Ek het so lekker gegiggel en lees!
4 jaar 10 maande 3 weke 3 dae 1 uur oud
Die eerste drie is die Marjaan se Jaarte wat ek van die begin van die week geplaas het. Ek het eers hier by die 4e storie (ek hoop dit is nou nommer 4) dit begin nommer. Kan nie fotos opsit nie. Dis net vir Premium of so iets lede.